钦定古今图书集成/明伦汇编/氏族典/第027卷 > 《廖用贤尚友录》 > 熊概
## 钦定古今图书集成/明伦汇编/氏族典/第027卷 > 《廖用贤尚友录》 > 熊概

按《明外史熊概传》：“概字元节，丰城人。幼孤，随母适胡
氏，冒其姓。永乐九年，第进士，授御史。十六年，擢广西
按察使。久之，调广东。仁宗即位，召还朝。初，夏原吉治
水江南，还代以左通政赵居任卒，左通政岳福继之，
庸懦不事事。洪熙初，元命概与布政使周干，参政叶
春同巡视应天、苏、松、常、镇、嘉、湖、杭八府。宣德初，干还”
言福不任职，乃召福还。擢概大理寺卿，与春巡视如
故。海盐民史庆真以罪戍逃归，易名平康，聚党八百
馀人，概捕诛之。已，悉捕豪恶数十辈，械至京，论如法。
于是奸宄帖息，闾阎清静。诸卫所粮运不继，军乏食，
概以便宜发诸府赎罪米四万二千馀石赡军。行在
都御史遂劾概“与春所至作威，福纵”兵扰民。帝弗问，
益任概。赐玺书奖励。概亦自信，诸当兴革者，皆列以
闻。时屡遣部官至江南造纸市铜铁。概言“水涝民饥，
乞罢之。”四年还朝，始复姓。亡何，迁都察院右都御史，
治南院事。行在都御史顾佐疾，驿召概代领其事，兼
署刑部。自朝录囚，日晏未暇食，忽风眩卒。